[bookmark: _Hlk199159328][bookmark: _Hlk180475135]Mažos vertės pirkimas “ Šiaulių r. sav., Drąsučių k. Melioratorių g. apšvietimo tinklų rangos darbai su projektavimu ”, pirkimo ID 3478338  .

Tiekėjų klausimai ir Perkančiosios organizacijos atsakymai:   

[bookmark: _Hlk202531780]1 klausimas: Sutarties 7.5. punktas numato: ,,Rangovas atsako už nuostolius, kuriuos tretieji asmenys patiria dėl to, kad Rangovas neužtikrino saugos objekte ir/ar kitu būdu pažeidė Sutartį, ir atleidžia Užsakovą nuo šios atsakomybės trečiųjų asmenų atžvilgiu. Rangovas privalo atlyginti Užsakovui visus nuostolius, kuriuos pastarasis patyrė dėl šių reikalavimų trečiųjų asmenų atžvilgiu.‘‘ Šiuo punktu visa rizika perkelta Rangovui, laikytina nepagrįsta ir neproporcinga. Sąlyga prieštarauja proporcingumo ir teisingumo principams (Lietuvos Respublikos civilinio kodekso 1.5 straipsnis), nes visa atsakomybė perkelta tik vienai šaliai – Rangovui – nepriklausomai nuo to, ar jis faktiškai turi galimybę šias rizikas valdyti ar jas kontroliuoti. Rangovas negali būti atsakingas už žalą, kurią sukelia, pavyzdžiui, trečiųjų asmenų veiksmai, Užsakovo įranga, personalas ar veiksmai, arba situacijos, vykstančios Užsakovo kontroliuojamoje teritorijoje. Rangovas ne visuomet turi visišką prieigą, kontrolę ar galimybę užtikrinti visų rizikų valdymą objekte. Rangovas atsakingas tik už tuos veiksmus ar neveikimą, kurie tiesiogiai priklauso nuo jo atliekamų darbų, veiklos organizavimo ir priežiūros. Šalys turi siekti proporcingo rizikų paskirstymo, o ne visos atsakomybės perkėlimo vienai šaliai. Šiuo atveju, Rangovui tenka ne tik padidinta finansinė rizika, bet ir potenciali atsakomybė už aplinkybes, kurių jis objektyviai negali sukontroliuoti ar numatyti. Atsižvelgiant į tai, siūlome koreguoti 7.5. punkto formuluotę sekančiai: Rangovas atsako už nuostolius, kuriuos tretieji asmenys patiria tik tuo atveju, jei tokie nuostoliai kilo dėl Rangovo kaltės – neteisėtų veiksmų ar aplaidumo, tiesiogiai susijusių su Rangovo vykdomais darbais objekte. Rangovas neprisiima atsakomybės už nuostolius, atsiradusius dėl Užsakovo, kitų rangovų, trečiųjų asmenų veiksmų ar nenumatytų aplinkybių (force majeure). Užsakovas įsipareigoja nedelsiant informuoti Rangovą apie visus jam pateiktus reikalavimus dėl nuostolių atlyginimo. Rangovas atlygina Užsakovui tik tiesioginius ir pagrįstus nuostolius, patirtus dėl tretiesiems asmenims atlyginamos žalos, jei šie reikalavimai kilo dėl Rangovo kaltės.
Atsakymas: Sutarties 7.5. punktas keičiamas nebus.

[bookmark: _Hlk203111638]2 klausimas:  Sutarties 7.3. punktas numato: ,,Rangovas dėl savo kaltės pažeidęs galutinį darbų atlikimo terminą, įsipareigoja Užsakovui sumokėti 0,02 proc. delspinigius nuo Sutarties kainos su PVM už kiekvieną uždelstą dieną‘‘. Pažymėtina, jog sudarant sutartį šalys turi būti lygios ir negali dominuoti viena kitos atžvilgiu ir tam, kad netesybų taikymas netaptų nepagrįsto vienos šalies praturtėjimo kitos šalies atžvilgiu prielaida, prašome koreguoti delspinigių taikymą ir delspinigius taikyti nuo vėluojamų atlikti/ neatliktų darbų vertės, bet ne nuo visos sutarties kainos ir tokiu būdu grąžinti sutarties šalių lygybę.
Atsakymas: Sutarties 7.3. punktas numato aiškią atsakomybę už dėl  Rangovo kaltės pažeistą galutinį darbų atlikimo terminą. Tiekėjas turi savarankiškai įsivertinti savo darbų atlikimo terminus, kad jie būtų įgyvendinti per sutarties numatytą galiojimo laiką, kad būtų išvengta vėlavimų ar terminų pažeidimų. 

[bookmark: _Hlk203111692]3 klausimas:  PO keliamas kvalifikacijos reikalavimas statinio statybos vadovui: Tiekėjas pirkimo sutarčiai vykdyti privalo turėti "2) bent 1 (vieną) specialistą, Lietuvos Respublikos statybos įstatymo nustatyta tvarka turintį teisę eiti neypatingojo statinio statybos vadovo pareigas. Statiniai: susisiekimo komunikacijos (gatvės) arba kiti transporto statiniai; statybos darbų sritis: statinio elektros inžinerinių sistemų įrengimas; procesų valdymo ir automatizavimo sistemų įrengimas".

Ar tiekėjas šiam punktui pagrįsti gali siūlyti asmenį, turintį teisę eiti SPECIALIŲJŲ statybos darbų vadovo pareigas / Statiniai: susisiekimo komunikacijos (gatvės) arba kiti transporto statiniai; statybos darbų sritis: statinio elektros inžinerinių sistemų įrengimas; procesų valdymo ir automatizavimo sistemų įrengimas.
[bookmark: _Hlk203111763][bookmark: _Hlk203131860]Atsakymas: Taip, gali.  Patikslinti tiekėjo kvalifikacijos reikalavimai pateikti dokumente „Pirkimo sąlygos_2025.07.14_korekcija“ 19.2. punktu.

4 klausimas:  PO keliamas kvalifikacijos reikalavimas projekto vadovui: Tiekėjas pirkimo sutarčiai vykdyti privalo turėti "2bent 1 (vieną) specialistą, Lietuvos Respublikos statybos įstatymo nustatyta tvarka turintį teisę eiti neypatingojo statinio projekto vadovo pareigas. Statiniai: susisiekimo komunikacijos (gatvės) arba kiti transporto statiniai; statybos darbų sritis: statinio elektros inžinerinių sistemų įrengimas; procesų valdymo ir automatizavimo sistemų įrengimas.".

Pažymime, kad statinio projektų vadovų kvalifikacijos atestatuose nebūna nurodytos tokios specialiųjų darbų sritys kaip statinio elektros inžinerinių sistemų įrengimas ir procesų valdymo ir automatizavimo sistemų įrengimas. Prašome pakoreguoti minėtą reikalavimą.
[bookmark: _Hlk203378838][bookmark: _Hlk203378989]Atsakymas: Patikslinti tiekėjo kvalifikacijos reikalavimai pateikti dokumente „Pirkimo sąlygos_2025.07.14_korekcija“ 19.2. punktu.

5 klausimas:  Apsilankius vietoje ir vertinant galimus techninius sprendimus, neatidarius AVS spintos kuri nėra projektuotojo nuosavybė, neįmanoma objektyviai vertinti esamos situacijos dėl papildomos įrangos montavimo. Prašome pateikti AVS spintos vidaus fotonuotrauką kadangi dabar sumontuota spinta neatrodo pakankamai didelė kad papildomai patalpinti valdiklį su galios analizatoriumi arba prašau patikinti kad papildomi el. prietaisai tilps į esamą AVS spintą bei nebus reikalaujama iš potencialaus tiekėjo sumontuoti naują AVS spintą su visais el. prietaisais bei instaliacija.
Atsakymas:  pateikiame AVS spintos vidaus fotonuotrauką, dokumentas įkeltas į „Pirkimo dokumentai“, dokumento pavadinimas: „Esamo AVS foto“

6 klausimas:  Prašau patikslinti kieno lėšomis bus apmokamas GSM ryšio palaikymas. Jei tai rangovo lėšos tai nurodykite kokiam laikotarpiui numatytas palaikymas.
Atsakymas:  Informacija pateikta Pirkimo sąlygų priede Nr. 5 „Techninė specifikacija“ 6.2.2. punkte: „Tiekėjas turi įsivertinti visas išlaidas valdiklio sumontavimui ir paleidimui.“

